న్యూఢిల్లీ: ప్రపంచ దేశాలను కుదిపేస్తున్న ప్యారడైజ్ పత్రాల లీకేజిపై కేంద్ర విమానయానశాఖ సహాయమంత్రి జయంత్ సిన్హా స్పందించారు. ప్యారడైజ్ పత్రాల్లో ఆయన పేరు కూడా ఉన్నట్టు వార్తలు రావడంతో సోమవారం ట్విటర్లో వివరణ ఇచ్చారు. వ్యక్తగత ప్రయోజనాల కోసం తాను ఎలాంటి లావాదేవీలకు పాల్పడలేదని ఆయన స్పష్టం చేశారు. జయంత్ సిన్హా గతంలో ఓమిడియార్ నెట్వర్క్ సంస్థలో మేనేజింగ్ డైరక్టర్గా పనిచేసిన విషయం తెలిసిందే. సదరు కంపెనీ కేమాన్ దీవుల్లోని అమెరికాకు చెందిన డి.లైట్ డిజైన్ కంపెనీలో పెట్టుబడులు పెట్టినట్టు ప్యారడైజ్ పత్రాల్లో వెల్లడైంది. అయితే తన లావాదేవీలన్నీ న్యాయబద్దంగానే సాగినట్లు జయంత్ ఇవాళ వరుస ట్వీట్లలో పేర్కొన్నారు. ‘‘ డి.లైట్ కోసం ఓమిడియార్ ఓ ప్రతినిధిగా మాత్రమే చెల్లింపులు చేసింది. ఎలాంటి వ్యక్తిగత ప్రయోజనాల కోసం ఈ లావాదేవీలు జరపలేదు...’’ అని ఆయన పేర్కొన్నారు. అధికారులకు అన్ని విషయాలు ప్రకటించి, అవసరమైన అన్ని ధ్రువీకరణలు జరిగిన తర్వాతే చెల్లింపులు చేసినట్టు స్పష్టం చేశారు. ‘‘ఓమిడియార్ నెట్వర్క్ను వదిలిపెట్టిన తర్వాత డి.లైట్ బోర్డులో స్వతంత్ర డైరెక్టర్గా కొనసాగాలని నన్ను కోరారు. అయితే కేంద్ర మంత్రివర్గం చేరిన మరుక్షణం డి.లైట్ బోర్డు పదవికి రాజీనామా చేసి బయటికి వచ్చేశాను...’’ అని జయంత్ సిన్హా పేర్కొన్నారు.
newdhilly: prapancha deshaalanu kudipestunna paradise patraala leekagipai kendra vimaanayaanasaakha sahayamantri jayant sinha spandinchaaru. paradise patraallo aayana paeru kuudaa unnattu vaartalu raavadamtho somavaram twiterlo vivarana icharu. vyaktagata prayojanaala kosam taanu elanti lavadevilaku palpadaledani aayana spashtam chesaru. jayant sinha gatamlo omidiar netwark samsthalo managing diractorga panichesina vishayam telisinde. sadaru company keman deevulloni americaku chendina di.liet dizine companylo pettubadulu pettinattu paradise patraallo velladaindi. ayithe tana lavadevilanni nyaayabaddamgaane saaginatlu jayant ivaala varusa tweetlalo perkonnaru. ‘‘ di.liet kosam omidiar oo pratinidhigaa matrame chellimpulu chesindi. elanti vyaktigata prayojanaala kosam ee lavadevilu jarapaledu...’’ ani aayana perkonnaru. adhikaarulaku anni vishayaalu prakatinchi, avasaramaina anni dhruveekaranalu jarigina tarvate chellimpulu chesinattu spashtam chesaru. ‘‘omidiar netvarknu vadilipettina tarvaata di.liet bordulo swatantra directorga konasaagaalani nannu koraru. ayithe kendra mantrivargam cherina marukshanam di.liet bordu padaviki rajinama chesi bayatiki vachesaanu...’’ ani jayant sinha perkonnaru.